**Dragutin J. Ilić** (nekada: Ilijć; Beograd, 2. februar ili 14. februar 1858. — 1. mart 1926) bio je srpski književnik, dramaturg, novinar i političar. Između ostalog, pisac je prve naučnofantastične drame na svetu *Posle milion godina* (1889).

Biografija
----------

Potiče iz poznate pesničke porodice Ilića: otac mu je bio Jovan Ilić, a brat Vojislav Ilić. Počeo je da piše još od gimnazijskih dana sarađujući u časopisima *Javor* i *Otadžbina*.

Najviše zanimanja u pisanju pokazao je za poeziju i dramu. Narodno pozorište u Beogradu je 1. mart 1881. izvelo njegovu dramu *Vukašin*. Na istoj pozornici je do 1906. izvedeno desetak njegovih dramskih dela.

Na povlačenje iz književne javnosti dobrim delom uticalo je to što ga Jovan Skerlić nije uvrstio u svoju *Istoriju nove srpske književnosti*. Pred kraj života Ilić se potpuno povukao provodeći buran život i negirajući grupu okupljenu oko *Srpskog književnog glasnika*, što je dodatno uticalo na rani književni zaborav.

Iz političkih razloga 1888. prebegao je u Rumuniju radeći kao konobar i trgovački pomoćnik. Nakon toga je otišao u Zagreb radeći u listu *Srbobran*, a 1889. se vraća u Srbiju gde više nije mogao naći posao u državnoj službi. Nedugo zatim po drugi put je emigrirao, sada u Sremske Karlovce. Sarađivao je u časopisima *Brankovo kolo*, *Bosanska vila*, *Zora*, *Nada*, *Zastava* te u *Letopisu Matice srpske*.

Od 1901. u Bukureštu pokreće list *Pravoslavni istok* koji je izlazio na ruskom i francuskom jeziku, a bio je namenjen ruskoj publici za obaveštavanje o propustima ruske politike na Balkanu. List je uskoro bio zabranjen, a Ilić se vraća u Srbiju i ponovo se bavi književnim radom.

Za vreme Prvog svetskog rata odlazi u Rusiju gde vodi propagandu o borbi Srbije, a u Odesi prikuplja jugoslovenske dobrovoljce. Već zaboravljen u književnoj stvarnosti, umro je 1926. godine.

Delo
Pisao je pesme, romane, pripovetke, putopise i drame. Budući da je bio jako dobar poznavalac pozorišta, pisao je referate i kritike o pojedinim predstavama kao i pozorištu uopšte. Napisao je 13 drama, najčešće s motivima prolaznosti i tragičnosti koje su rezultat njegovog nezadovoljstva okolinom, ali i samim sobom. Njegovi likovi uglavnom su u borbi sa društvenom sredinom u kojoj se nalaze.

Bibliografija
-------------

Dragutin Ilić, krajem 19. veka
2

Izvori
------

Dragutin Ilić, snimljen početkom 20. veka, snimak: Milan Jovanović

1. ↑  Kovijanić, Gavrilo. *Dragutin J. Ilijć: Sjaj njegovog života i stvaralaštva*, Stručna knjiga, Beograd, 1991, str 64.
2. ↑  Volk, Petar. "Ilić, J. Dragutin", odrednica u: *Pisci nacionalnog teatra*, Muzej pozorišne umetnosti Srbije, Beograd, 1995, str 458.
3. ↑  "Dragutin J. Ilić" (biografska odrednica) Arhivirano 2020-08-09 na Wayback Machine-u u: *Srpska književnost u književnoj kritici: Drama* , priredio Raško V. Jovanović, Nolit, Beograd, 1973.
4. ↑  Živković, Zoran. „Dragutin J. Ilić", *Enciklopedija naučne fantastike*, „Prosveta", Beograd 1990.

Literatura
----------

* Popović, Relja Z. *Dragutin J. Ilijć : 1858-1926 : život i rad*, Narodna štamparija, Beograd, 1931.
* Leovac, Slavko. „Dragutin Ilić", *Portreti srpskih pisaca XIX veka*, SKZ, Beograd 1978, str. 272-281
* Ilić, Dragutin. *Posle milijon godina • Sekund večnosti.* Priredio i pogovor napisao Sava Damjanov. Narodna biblioteka Srbije, Beograd, i Dečje novine, Gornji Milanovac, 1988.
* Kovijanić, Gavrilo. *Dragutin J. Ilijć : Sjaj njegovog života i stvaralaštva*, Stručna knjiga, Beograd, 1991.
* Volk, Petar. "Ilić, J. Dragutin", odrednica i teatrografija u: *Pisci nacionalnog teatra*, Muzej pozorišne umetnosti Srbije, Beograd, 1995,
* *Porodica Jovana Ilića u srpskoj književnosti i kulturi: zbornik radova*, urednice Marta Frajnd i Vesna Matović, Institut za književnost i umetnost, Beograd, 2003.

Spoljašnje veze
---------------

***Dragutin Ilić*** na Wikimedijinoj ostavi

* Beoković, Jelena. „Gnezdo književnih orlova: Pod granjem četiri oraha" Arhivirano 2014-07-14 na Wayback Machine-u (članak o porodici Ilić), *Politikin Zabavnik*, br. 3035, 2010.
* Milaković, Ivana. „Posle milion godina, Dragutin Ilić (Lazar Komarčić, Beograd, 2008)", prikaz izdanja iz 2008.

Dragutin J. Ilić